Ragna Foss

Ragna Johanne Foss (født Jensen 20. april 1884 i Drammen, død 19. oktober 1937 i Oslo) var en norsk operasangerinne.

Familie 
Ragna Foss var datter av kjøpmann Hans Peter Jensen (1847-1891) og Maren Kirstine Johnssen. Hun ble 2. august 1913 gift i Kristiania med legen Abraham Georg Vaage (1878-1927).

Liv og virke 
Ragna Foss var elev ved Sekondteatret sesongen 1899-1900. Hun debuterte i en mindre rolle i Holbergs Det lykkelige Skibbrudd 24. november 1899. Året etter gestaltet hun rollen som Anna i Jegerbruden 21. juli 1900.

Ragna Foss hadde en birolle i Charles Gounods opera Faust på Nationaltheatret våren 1905. I oktober 1908 alternerte hun med Kaja Norena i Grieg & Bjørnsons operafragment Olav Trygvason på Nationaltheatret. Her hadde hun blant annet også roller i Aïda, Lohengrin og i Jacques Offenbachs operette Storhertuginnen av Gerolstein. Etter hennes opptreden som Ortrud i Lohengrin på Nationaltheatret i 1911 ble det blant annet skrevet at hun var «en prægtig Ortrud, sterkt og kraftig præget i sin vilde og mørke demoniskhed. Stemmen klinger utmerket i partiet, og det er beundringsverdig, hvordan hun formbar at farve den efter tekstens vekslende innhold av skjærende han og slesk, glat smiger».

I 1905 hadde Ragna Foss flere opptredener på Hjorten Revy- og Varietéteater i Trondheim.

Ragna Foss medvirket også ved operaforestillinger og musikalske soireer på Centralteatret, og bidro dessuten med gjesteopptredener ved Den nationale Scene. Ved en opptreden der i 1910 gestaltet hun rollen som Zantuzza i Cavalleria Rusticana. Etter hennes opptreden ble det skrevet at hun «hersker over en stor operastemme, og hennes spill har dramatisk liv».

 Roller i utvalg En pige i Det lykkelige Skibbrudd av Ludvig Holberg (Sekondteatret, 1899)Anna i Jegerbruden av Carl Maria von Weber (Sekondteatret, 1900)Moren i Hans & Grete av Engelbert Humperdinck (1903)Martha i Faust av Charles Gounod (Nationaltheatret, 1905)Hyrden Bastien i Bastien og Bastienne av Mozart (Phønix, Fredrikstad, 1906)Valencienne i Den glade enke av Franz Lehár (Nationaltheatret, 1908)Michaela i Carmen av Georges Bizet (Nationaltheatret, 1908)Surzuki i Madama Butterfly av Giacomo Puccini (Nationaltheatret, 1909)Amneris i Aïda av Giuseppe Verdi (Nationaltheatret, 1909)Zantuzza i Cavalleria Rusticana av Pietro Mascagni (Den nationale Scene, 1910)Beatrice i Skravlebøttene av Jacques Offenbach (Nationaltheatret, 1910)Ortrud i Lohengrin'' av Richard Wagner (Nationaltheatret, 1911)

Referanser

Kilder 
 

Norske operasangere
Personer fra Drammen kommune